ବ୍ରହ୍ମପୁର, ଫେବ୍ରୁଆରୀ ୨୮ (ଲୋକାଲ ୱାୟାର) : ରାଜ୍ୟ ସରକାରଙ୍କ ତରଫରୁ ଶୁକ୍ରବାର ଦିନ ତୀର୍ଥଯାତ୍ରୀ ଟ୍ରେନ ବ୍ରହ୍ମପୁର୍ ରେଳ ଷ୍ଟେସନରୁ ତରୁପତି ଏବଂ ଭେଲୋର ଅଭିମୁଖେ ଯାତ୍ରା କରିଛି ।
ରାଜ୍ୟ ପର୍ଯ୍ୟଟନ ମନ୍ତ୍ରୀ ଜ୍ୟୋତି ପ୍ରକାଶ ପାଣିଗ୍ରାହିଙ୍କ ସହ ସାଂସଦ (ବହ୍ମପୁର) ଚନ୍ଦ୍ର ଶେଖର ସାହୁ ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିବା ସହ ତୀର୍ଥଯାତ୍ରୀମାନଙ୍କୁ ଶୁଭେଚ୍ଛା ଜଣାଇଛନ୍ତି।
ଷ୍ଟେସନରେ ଅନୁଷ୍ଠିତ ଏକ ବୈଠକରେ ଜିଲ୍ଲାର ଅନେକ ବିଧାୟକ ମଧ୍ୟ ଉପସ୍ଥିତ ରହିଥିଲେ ।
ବରିଷ୍ଠ ନାଗରିକ ତୀର୍ଥଯାତ୍ରା ଯୋଜନା ଅନୁଯାୟୀ, ଗଞ୍ଜାମ ସମେତ ଦକ୍ଷିଣ ଓଡ଼ିଶାର ଆଠଟି ଜିଲ୍ଲାର ପ୍ରାୟ ୯୭୦ ତୀର୍ଥଯାତ୍ରୀ ଟ୍ରେନରେ ଯାତ୍ରା କରିଛନ୍ତି ।
ସେମାନଙ୍କ ମଧ୍ୟରେ ଗଞ୍ଜାମ(୪୮୨), ଗଜପତି (୫୦), ବୌଦ୍ଧ (୩୦), କୋରାପୁଟ (୧୧୩), ନବରଙ୍ଗପୁର (୮୩), ରାୟଗଡ (୯୭), କନ୍ଧମାଳ (୫୩) ଓ ମାଲକାନଗିରିର ୫୩ ଯାତ୍ରୀ ରହିଛନ୍ତି ।
ତିରୁପତି ଓ ଭେଲୋର ବୁଲିବା ପରେ ସେମାନେ ମାର୍ଚ୍ଚ ୫ରେ ବ୍ରହ୍ମପୁର ଫେରିବେ । ସେମାନଙ୍କ ସହ ଟ୍ରେନରେ ୩୦ ସରକାରୀ ଅଧିକାରୀ, ଡାକ୍ତର ଓ ନର୍ସ ମଧ୍ୟ ରହିଛନ୍ତି ।
ବୃଦ୍ଧ ତୀର୍ଥଯାତ୍ରୀମାନଙ୍କ ମୁହଁରେ ହସ ଫୁଟିଥିବା ବେଳେ ସେମାନଙ୍କୁ ଦେଖିବା ପାଇଁ ଆସିଥିବା ସମ୍ପର୍କୀୟଙ୍କୁ ହାତ ହଲାଇ ବିଦାୟ ଦେଇଥିଲେ ।
"ରାଜ୍ୟରେ ପୁରୀ ବ୍ୟତୀତ ମୁଁ ବାହାରକୁ ଯାଇ ନ ଥିଲି । ବର୍ତ୍ତମାନ ମାଗଣାରେ ତିରୁପତି ତୀର୍ଥଯାତ୍ରା ପାଇଁ ସରକାର ଆମକୁ ନେଇଥିବାରୁ ମୁଁ ଖୁସି ବୋଲି କହିଛନ୍ତି କବିସୂର୍ଯ୍ୟନଗରର ୭୦ ବର୍ଷିୟ ଦୟା ଗୌଡ ।
୨୦୧୭ ମସିହାରୁ ଟ୍ରେନ୍ ମାଧ୍ୟମରେ ତୀର୍ଥଯାତ୍ରାକୁ ପ୍ରାୟୋଜିତ କରୁଥିବା କେତେକ ରାଜ୍ୟ ମଧ୍ୟରେ ଓଡିଶା ଅନ୍ୟତମ।
ଏହି ଯୋଜନା ଅନୁଯାୟୀ ବୃଦ୍ଧବୃଦ୍ଧଙ୍କୁ ତୀର୍ଥଯାତ୍ରାରେ ସାହାଯ୍ୟ କରିବା ପାଇଁ ରାଜ୍ୟ ସରକାର ଅର୍ଥ ପ୍ରଦାନ କରିଛନ୍ତି।
ସେମାନଙ୍କ ନିରାପଦ ଟ୍ରେନ୍ ଯାତ୍ରା ପାଇଁ ଆମେ ସମସ୍ତ ବ୍ୟବସ୍ଥା କରିଛୁ ବୋଲି ରାଜ୍ୟ ପର୍ୟ୍ୟଟନ ମନ୍ତ୍ରୀ କହିଛନ୍ତି।
ଯେଉଁମାନେ ଏହି ଯାତ୍ରାରେ ଯିବାର ସୁଯୋଗ ପାଇ ନାହାଁନ୍ତି ସେମାନଙ୍କୁ ଆସନ୍ତା ବର୍ଷ ପ୍ରାଥମିକତା ଦିଆଯିବ ବୋଲି ସେ କହିଛନ୍ତି।
ଭୁବନେଶ୍ୱର, ମେ ୧(ଲୋକାଲ ୱାୟାର): ସାମୁଦ୍ରକି ଝଡ଼ 'ଫନି'କୁ ଦୃଷ୍ଟିରେ ରଖି ଭୁବନେଶ୍ୱର ଓ ପୁରୀ ଦେଇ ଚଳାଚଳ କରୁଥିବା ୭୪ଟି ଟ୍ରେନକୁ ପ୍ରଥମ ପର୍ଯ୍ୟାୟରେ ବାତିଲ କରାଯାଇଥିବା ପୂର୍ବତଟ ରେଳପଥ ପକ୍ଷରୁ ବୁଧବାର ଅପରାହ୍ଣରେ ସୂଚନା ଦିଆଯାଇଛି ।
ନିଷ୍ପତ୍ତି ଅନୁସାରେ, ମେ ୨ ତାରିଖ ସନ୍ଧ୍ୟାରୁ ଭଦ୍ରକ ଓ ବିଜୟନଗରମ ମଧ୍ୟରେ ଟ୍ରେନ ଚଳାଚଳ ବନ୍ଦ ରହିବ । ସେହିପରି ଭୁବନେଶ୍ୱର ଓ ପୁରୀ ଦିଗକୁ ଯାତାୟାତ କରୁଥିବା ସମସ୍ତ ଟ୍ରେନକୁ ସେହି ସମୟରୁ ବାତିଲ କରାଯିବ ।
ମେ ୨ ତାରିଖରେ ହାଓଡ଼ାରୁ ଇଷ୍ଟକୋଷ୍ଟ ଏକ୍ସେପ୍ର୍ରେସ୍ ଓ କରମଣ୍ଡଳ ଏକ୍ସପ୍ରେସ୍ ଚାଲିବ ନାହିଁ । ମେ ୨ ତାରିଖ ରାତିରେ ହାଓଡ଼ାରୁ ପୁରୀ ଯିବାକୁ ଥିବା ସମସ୍ତ ଟ୍ରେନ ବାତିଲ କରାଯାଇଛି ।
ସେହିପରି ମେ ୨ ତାରିଖ ସନ୍ଧ୍ୟାରେ ହାଓଡ଼ାରୁ ବାଙ୍ଗାଲୋର, ଚେନ୍ନାଇ ଓ ସିକନ୍ଦରାବାଦ ଯିବାକୁ ଥିବା ସମସ୍ତ ଟ୍ରେନ ବାତିଲ କରାଯାଇଛି । ମେ ୩ ତାରିଖରେ ପୁରୀ ଓ ଭୁବନେଶ୍ୱରରୁ ବାହାରିବାକୁ ଥିବା ସମସ୍ତ ଟ୍ରେନ ବାତିଲ ହୋଇଛି ।
ସେହିପରି ପୁରୀ ଓ ଭୁବନେଶ୍ୱରରେ ମେ ୩ ତାରିଖରେ ପହଞ୍ଚିବାକୁ ଥିବା ସମସ୍ତ ଟ୍ରେନ ବାତିଲ ରହିବ ବୋଲି ପୂର୍ବତଟ ରେଳପଥ ପକ୍ଷରୁ ସୂଚନା ଦିଆଯାଇଛି ।
ଅନୁଗୁଳ , ମାର୍ଚ୍ଚ ୨୧ (ଲୋକାଲ ୱାୟାର) ପୂର୍ବତଟ ରେଳବାଇ ଦ୍ବାରା ପରିଚାଳିତ ସମ୍ବଲପୁରରୁ ଅନୁଗୁଳ ଦେଇ ପୁରୀ ଯିବା ଆସିବା କରୁଥିବା ସମ୍ବଲପୁର-ପୁରୀ ଇଣ୍ଟରସିଟି ଏକ୍ସପ୍ରେସର ବଗି ମାନଙ୍କର ନବ କଳେବର କରାଯିବା ସହ ଯାତ୍ରୀଙ୍କୁ ଆକର୍ଷିତ କରିବା ପାଇଁ ଅନେକ ଉନ୍ନତ ମାନର ବ୍ୟବସ୍ଥା କରାଯାଇଥିବା ଜଣେ ଅଧିକାରୀ ଗୁରୁବାର କହିଛନ୍ତି।
ଟ୍ରେନରେ ଦୁଇଟି ଶୀତ ତାପ ନିୟନ୍ତ୍ରିତ ଚେୟାର , ସାତଗୋଟି ଦ୍ବିତୀୟ ଶ୍ରେଣୀ ସଂରକ୍ଷିତ ବସିବା ବ୍ୟବସ୍ଥା ଥିବା ବଗି, ପାଞ୍ଚଗୋଟି ଦ୍ବିତୀୟ ଶ୍ରେଣୀ ଅସଂରକ୍ଷିତ ବସିବା ବ୍ୟବସ୍ଥା ବଗି ଓ ଦୁଇଟି ଗାର୍ଡ ତଥା ଲଗେଜ ଭ୍ୟାନ ସହିତ ସମୁଦାୟ ୧୬ଟି ବଗିର ବାହାର ପାର୍ଶ୍ବରେ ହଳଦିଆ ଓ ଗାଢ଼ ଧୂସର ରଙ୍ଗ ଦିଆଯାଇଅଛି ।
ପ୍ରତିଟି କୋଚ୍ ରେ ଏଲଇଡି ଆଲୋକ ଓ ନୂତନ ଫ୍ୟାନ ବ୍ୟବସ୍ଥା, ଟଏଲେଟରେ ଉନ୍ନତମାନର ସୁବିଧା ସହ ବେସିନ ସୁବିଧା, ଖରାପ ବାସ୍ନାକୁ ପ୍ରତିହତ କରିବାପାଇଁ ଭେଞ୍ଚୁରୀ ଭଳି ପବନ ନିଷ୍କାସନ ବ୍ୟବସ୍ଥା, ଖରାପ ଦୁର୍ଗନ୍ଧକୁ ଏଡ଼ାଇବାପାଇଁ ସୁଗନ୍ଧ ବ୍ୟବସ୍ଥା ଆଦି ସୁବିଧା କରାଯାଇଥିବା ସେ କହିଛନ୍ତି।
ଟ୍ରେନର ସୌନ୍ଦର୍ଯ୍ୟ ବୃଦ୍ଧି ପାଇଁ ଏସି କୋଚ୍ ମାନଙ୍କରେ ତୈଳ ଚିତ୍ର ଓ ଫଟୋ ଲଗାଯାଇଛି ଓ ଏହି ଚିତ୍ରରେ ରେଳ ହେରିଟେଜ, ସ୍ବଛ ଭାରତ, ପରିବେଶ ରକ୍ଷାକରିବା, ଏକ ଭାରତ ଶ୍ରେଷ୍ଠ ଭାରତ, ବାୟୋ ଟଏଲେଟ ସୂଚନା ସହିତ ଅନ୍ୟ ଜରୁରୀ ସୂଚନା ଗୁଡିକର ଷ୍ଟିକର ଲଗାଯାଇଛି।
ପୂର୍ବରୁ ରାୟଗଡା ଓ ଟିଟିଲାଗଡ଼ ମାର୍ଗଦେଇ ଚଳାଚଳ କରୁଥିବା ବିଶାଖାପାଟଣା-ହଜରତ ନିଜ଼ାମୁଦ୍ଦିନ-ବିଶାଖାପାଟଣା ସମତା ଏକ୍ସପ୍ରେସ ଏବଂ ସମ୍ବଲପୁର ଓ ଟିଟିଲାଗଡ଼ ମାର୍ଗଦେଇ ଚଳାଚଳ କରୁଥିବା ପୁରୀ-ଦୁର୍ଗ-ପୁରୀ ଏକ୍ସପ୍ରେସକୁ ପରୀକ୍ଷାମୂଳକ ଭାବେ ଏହି ଭଳି ବ୍ୟବସ୍ଥା କରାଯାଇ ସାରିଛି।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
